
ПРАВИЛНИК
ЗА ВЪТРЕШНИЯ ТРУДОВ РЕД

ПРИ ДГ „ИЗГРЕВ“

С. РУЖИНЦИ




Раздел 1 Общи разпоредби
Чл. 1 НАСТОЯЩИЯТ ПРАВИЛНИК ИМА ЗА ЦЕЛ ДА ОСИГУРИ ПРАВИЛНА ОРГАНИЗАЦИЯ НА РАБОТА НА ОСНОВАНИЕ Чл. 181 ОТ КТ.
Чл. 2 ТОЗИ ПРАВИЛНИК УЛЕЖДА ОРГАНИЗАЦИЯТА НА ТРУДА В ДГ „ ИЗГРЕВ “, СЪОБРАЗНО СПЕЦИФИКАТА И ОСОБЕНОСТИТЕ НА РАЗЛИЧНИТЕ ДЕЙНОСТИ В НЕЯ.
Чл. 3 ТРУДОВИТЕ ПРАВА И ЗАДЪЛЖЕНИЯ СЕ ОСЪЩЕСТВЯВАТ ДОБРОСЪВЕСТНО, СЪОБРАЗНО ИЗИСКВАНИЯТА И ЗАКОНИТЕ В СТРАНАТА.
Чл. 4 ПРИ ОСЪЩЕСТВЯВАНЕ НА ТРУДОВИТЕ ПРАВА И ЗАДЪЛЖЕНИЯ НЕ СЕ ДОПУСКАТ НИКАКВИ ДИСКРИМИНАЦИИ, ПРИВИЛЕГИИ ИЛИ ОГРАНИЧЕНИЯ, ОСНОВАНИ НА НАРОДНОСТ, ПРОИЗХОД, ПОЛ, РАСА, ПОЛИТИЧЕСКИ И РЕЛИГИОЗНИ УБЕЖДЕНИЯ, ЧЛЕНУВАНЕ В СИНДИКАЛНИ ОРГАНИЗАЦИИ И ДВИЖЕНИЯ, ОБЩЕСТВЕНО И МАТЕРИАЛНО ПОЛОЖЕНИЕ.
Чл. 5 ПВТР НА ДГ „ ИЗГРЕВ “ Е ЗАДЪЛЖИТЕЛЕН ЗА ПЕРСОНАЛА.
Раздел 2 Организационно-управленска структура
Чл. 6 В ДГ работят следните категории персонал:
Специалисти:
а) Директор;
б) Детска учителка
Административен:
а) Домакин
Помощно-обслужващ персонал:
а) Готвач;
б) Помощник-възпитател.



Раздел 3 Основни задължения
Чл. 7 Персоналът в ДГ е длъжен да спазва трудовата дисциплина.
Чл. 7.1 Да идва навреме на работа и да спазва работното време.
Чл. 7.2 Напускане на работното място се разрешава само от директора или, ако го няма от заместващият по заповед.
Чл. 7.3 Да работят отговорно и добросъвестно.
Чл. 7.4 Да изпълняват в срок и точно разпорежданията на директора и решенията на ПС.
Чл. 7.5 Да не допускат действия и поведение, уронващи личният им престиж и престижа на ДГ.
Чл.8  Директорът отговаря за цялостната организация и дейността на всички структурни звена в ДГ.
Чл. 9 Детската учителка отговаря за живота, здравето, възпитанието и обучението на децата в групата.
Чл. 10 Домакина, организира снабдяването с хранителни продукти, материали и препарати. Изготвя требвателни листове за изразходваните продукти по одобрено меню. Отговаря за поддържането и опазването на имуществото на ДГ.
Чл. 11 Готвачът, осигурява приготвянето на храната за децата, съобразно дневните им потребности по рецептурник и съгласно изискванията на РЗИ и ОАБХ.
Чл. 12 помощник-възпитателят, осигурява необходимите санитарно-хигиенни условия за правилното отглеждане и възпитание на децата по време на игра, обучение и почивка, съобразно изискванията на РЗИ. Отговаря за отоплението и аерацията на помещенията, за чистотата и безопасността на помещенията и площадките на двора.
Чл. 13 Всички структурни звена и персонал са подчинени на директора на ДГ.
Чл. 14 Всички звена в ДГ са в ежедневно взаимодействие за осигуряването на оптимални условия за работа на деца и персонал.
Раздел 4 Организация на работното време и отпуските на персонала
Чл. 15 Работното време на ДГ е от 06:00 до 18:00 часа с деца.
Чл.16 Работното време на директора на ДГ, съгласно чл. 136 от КТ е както следва:
7:00 – 15:00 часа  - І-ва смяна;
10:00 – 18:00 часа – ІІ-ра смяна.
Чл. 17 Работното време на учителите, съгласно чл. 136 от КТ е 8 (осем) дневно, както следва:
7:00 – 13:00 часа – І-ва смяна;
11:00 – 17:00 часа – ІІ-ра смяна.
Задължителна преподавателска работа с деца – 6 часа на смяна.
(1)  Смените се сменят всеки ден.
(2)  Седмичния норматив ЗПР на учителите е 30 часа.
(3)  Учителите са длъжни да бъдат на разположение за изпълнение на ЗПР, за участие в ПС,  родителски срещи и др. задачи.
Чл. 18 Помощно-обслужващия персонал работи 8 (осем) часа дневно, съгласно чл.136 от КТ, както следва:
(1)  Домакин – 6:00 – 10:00 часа;
(2)  Готвач – 6:00 – 14:00 часа;
(3)  Помощник-възпитател – 6:00 – 14:00 часа и 10:00 – 18:00 часа;
(4)  ПОП ползва почивка от 30 минути по желание, която не се включва в работното време.
Чл. 19 През времето на преустановяване работата на ДГ (в случаите на ремонт, ползване на платените отпуски и др.) работното време на ДГ е както следва:
8:00 – 16:00 часа ( БЕЗ ДЕЦА)
Чл. 20 Отпуските на персонала се определят и ползват при спазване на разпоредбите на КТ и Наредбата за отпуските.
Чл.21 Директора ползва платен годишен отпуск в размер на 48 (четиридесет и осем) работни дни по чл.155, ал.3 от КТ и синдикален 8(осем) дни по 155, ал.5 от КТ.
Чл.22 Учителите ползват платен годишен отпуск в размер на 48 (четиридесет и осем) работни дни по чл.155, ал.3 от КТ и 8 (осем) дни по чл.155, ал.5 от КТ (за синдикални членове).
Чл.23 Обслужващият персонал ползва платен годишен отпуск в размер на 20 (двадесет) работни дни по чл.155, ал.2 от КТ и 8 (осем) дни по 156, т.2 (за синдикални членове).
Чл.24 Платеният годишен отпуск се ползва през лятото, като по изключение, когато важни причини налагат това, може да се ползва и през зимния период.

 Раздел 5 Организация на храненето 

Чл. 25 Храната в ДГ се приготвя според изискванията на РЗИ за здравословното хранене на децата, съгласно Наредба 6/10.08.2011г. на МЗ.
Чл.26 Менюто се изготвя от медицинското лице – Фелдшер Даниела Николова.
Чл.27 (1) Всички изписани от домакина хранителни продукти за деня се влагат в приготвянето на храната.
(1)  Приготвената храна се разпределя от готвача според броя деца в групата и рецептурника за ДГ.
(2) Броя на децата в групата се уточнява до 8:30 часа от учителите. Всички деца от предния ден се требват за храна, ако родителите не са информирали за отсъствието на детето.
(3) Ежедневно готвача отделя проби от всяко ястие за деня с надпис и дата, които се съхраняват 48 часа при температура от 0 до 4°С.
(4) Закуската  се сервира в 8:00 часа.
(5) Обяда се сервира в 11:30 часа.
(6) Следобедната закуска се сервира в  16:00 часа.
Чл. 28 Не се допуска използването на храна останала от предишния ден.
Чл. 29 Подкрепителната закуска се поднася в 10:00 часа.
(1)  Закуската се състои в даване на плодове – цели, настъргани или под формата на салата.
Чл. 30 Контролът на качеството на храната се осъществява от директора ежедневно.
(1) Учителите контролират ежедневно консумирането на храната в групата и качеството на храната.

Раздел 6 Трудови задължения извън длъжностната характеристика

Чл. 31 Длъжностните характеристики могат да се допълват и изменят от директора, съобразно условията на работа, ако това не противоречи на КТ и нормативната уредба.
Чл. 32 Лицата от персонала в ДГ са длъжни да уведомяват директора (лично или по телефона) за причината и продължителността на отсъствие не  в деня на отсъствието или в предходния ден. Да представят заявление за отпуск три дни преди датата на отсъствието.
(1)  При отсъствие по болест веднага се уведомява директора, за да се вземат мерки за организация по заместването.
Чл. 33 Не се разрешава промяна в смените, без предварително уведомяване на директора.
Чл. 34 Всеки носи лична отговорност за дейността си в момента и за извършената от него работа през деня.
Чл. 35 Разпорежданията на директора са задължителни за педагогическия и непедагогическия персонал на ДГ.
Чл. 36 Директорът няма право да предприема действия, противоречащи на КТ и нормативната база в момента.
Чл. 37 Всички работещи в ДГ ползват работно облекло, отговарящо на изискванията на РЗИ и изпълняваната длъжност.
Чл. 38 Всеки работещ има право да сигнализира за необходимостта от извършване на спешни ремонти.
Чл. 40 Дворът на ДГ се почиства от персонала, който трябва да се грижи за играчките, съоръженията, тревните площи и насажденията.
Раздел 7 Достъп до ДГ

Чл. 41 Външни лица нямат право да влизат в сградата на ДГ без разрешение.
Чл. 42 Непознатите  лица задължително се легитимират пред лицето, което ги допуска в сградата.
Чл. 43 Абсолютно се забранява влизането на външни лица в кухненския блок.
Чл. 44 Влизането на МПС в двора на ДГ е забранено. Изключение се прави при зареждане с хранителни продукти и при ремонтни работи.
Чл. 45 Ако работещ в ДГ констатира при идването си на смяна влизане с взлом в сградата, незабавно уведомява РУП. Изчаква се дежурния екип, без да се нарушава обстановката и без да се допускат странични  лица.

Раздел 8 Противопожарен режим

Чл. 46 Всеки работещ в ДГ е длъжен да спазва противопожарните изисквания и инструкциите за работа с ел.  уреди, машини, апарати и съоръжения.
Чл. 47 При ремонтни работи да се спазват всички противопожарни изисквания и правила за безопасна работа.
Чл. 48 Забранено е тютюнопушенето в сградата и двора на ДГ.
Чл. 49 Забранено е внасянето и ползването на лични отоплителни уреди, както и ползването на нестандартни такива.
Чл. 50 Допълнителни отоплителни уреди се включват само по преценка на ръководството, когато температурите в помещението паднат под определения минимум.
Чл. 51 При пожар се действа по разработения план за действия на персонала при пожар, план за евакуация на личния състав и конкретната обстановка в момента, като на първо място е живота на децата и работещите в сградата.



Раздел 9 Здравословни и безопасни условия на труд

Чл. 52 Персоналът на ДГ е длъжен да спазва утвърдените от директора правилници, наредби, указания, правила, инструкции и др. свързани с безопасните условия на труд.
Чл. 53 Всички работещи се явяват на работа в състояние, което им позволява безопасно изпълнение на задълженията.
Чл. 54 За допуснати нарушения на правилата за безопасна работа, виновните лица носят административна и наказателна отговорност.
Чл. 55 Всички инструкции и правила за безопасна работа да се поставят на видно място на съответните работни места.
Чл. 56 Контролът по спазване на правилата за безопасна работа се извършва от директора.

Раздел 10 Режим на потребление на ел. енергия, вода, препарати и др.

Чл. 57 Водата се използва целесъобразно според нуждите на ДГ.
Чл. 58 Забранява се оставянето на отворени кранове без нужда и без контрол.
Чл. 59 Всеки работещ осигурява рационално използване на ел. уредите, като се забранява неоправдан разход на ел. енергия.
Чл. 60 Използването на дезинфекционни, почистващи и перилни препарати се контролира от домакина, като се спазват указания при употребата им.
Чл. 61 През есенно-зимния период температурата на въздуха в помещенията нетрябва да пада под 18°С. Спалнята и занималнята се снабдяват с термометри и домакина ежедневно следи температурата в тях.

 Раздел 11 Документация в ДГ

Чл. 62 (1) Всеки документ, издаван в ДГ се съотнася към следните видове:
1. Уведомително писмо.
2. Придружително писмо.
3. Докладна записка.
4. Искане.
5. Справка. 
6. Заявка.
7. Удостоверение.
8. Информация.
9. Служебна бележка.
10.  Друга кореспонденция.
(2)  Задължителните документи, които ДГ издава и води, трябва да отговарят на изискванията на Наредба 5/03.06.2016г. на МОН за документите в системата на НП.
(3) Документите се попълват на български език, по тях не се извършват корекции и поправки.
(4) За всички документи се води дневник за кореспонденция.
(5) Електронните дневници на групите се попълват ежедневно от учителите и се проверяват от директора.
Чл. 63 (1) Право да издават документи имат директора и домакина или техните заместници, съгласно издадена заповед. Всяко длъжностно лице носи отговорност за издадения от него документ.
(2)  За издаден документ с невярно съдържание се носи административна и наказателна отговорност.
(3) Не се разрешава издаването на документ от името на директора или домакина без тяхно знание.
(4) Всеки документ се подписва от директора, а финансовите справки и от домакина.
(5) Всеки документ се издава в 2 (два) еднообразни екземпляра, единият от които се изпраща на получателя, а другият се оставя в класьора към дневника за изходяща кореспонденция.
Чл. 64 Препис от издаден документ се прави след разрешение на директора. Задължително горе вляво се отбелязва „Препис“, а долу вляво се заверява с текста: „Вярно с оригинала“, подпис и печат.
Чл. 65 Всички документи, който пристигат в ДГ, задължително се представят на директора за резолюция.

Раздел 12 Регистри 

Чл. 66 (1) В ДГ се водят следните регистри:
1. Персонал.
2. Деца.
3. Родители.
(2)  Директорът води регистър „Персонал“.
(3)  Директорът и учителите водят регистри „Деца“ и „Родители“.
Чл. 67 Директорът и домакина работят с данни от всички регистри.
Чл. 68 (1) Данните от регистрите се съхраняват при директора и домакина.
(2) Данните от регистрите се ползват само от работещите в ДГ.
(3) Забранява се предоставянето на данни от регистрите на външни лица без разрешение на Комисията за защита на личните данни.
Раздел 13 Архив
Чл. 69 (1) След приключване на дадена книга, поради изтекъл срок, тя се предава в архива на ДГ.
		(2) На първа страница се отбелязва датата на приключване на книгата, колко страници съдържа, подписва се от отговорника за воденето й и се поставя  кръгъл  печат на ДГ.
Чл. 70 Воденето, мястото и съхраняването на различните видове документи се определят със заповед на директора, съгласно Наредба   на МОН.
Чл. 71 Документите с изтекъл срок се унищожават с протокол на комисия в петчленен състав, създадена със заповед на директора.
Раздел 14 Система и контрол по изпълнение на задачите
Чл. 72 В задължителната характеристика са конкретизирани отговорностите на всеки работещ по трудов договор.
Чл. 73 С разрешение на директора се определят конкретни отговорници за изпълнение на поставени задачи.

Раздел 15 Родители и деца
Детската градина осъществява процеса на подготовка, обучение и възпитание на децата във взаимодействие и сътрудничество с родителите.
Чл. 74 Родителите на децата имат следните права:
1. Периодично да получават информация за успеха и развитието на децата им във ВОП, за спазването на дисциплината, уменията им да общуват с децата и учителите, и интегрирането им в училищната среда.
2. Да се срещат с учителите в определено време.
3. Да участват в родителски срещи.
4. Да изразяват мнение и да правят предложения за развитието на ДГ.
5. Да присъстват и при желание от тяхна среда да бъдат изслушвани, когато се решават въпроси, които засягат правата и интересите на детето.
6. Да бъдат консултирани по въпроси, свързани с възпитанието на децата от специалист, за което ДГ им оказва необходимото съдействие.
Чл. 75  Родителите на децата имат следните задължения:
1. Лично да представят сутрин на учителя и вечер да вземат от учителя детето си и да се осведомяват за престоя му в групата.
2. Да уведомяват учителя за всяко заболяване на детето. В ДГ, учителят няма право да дава лекарства на децата, само за първа помощ.
3. Да представят медицинска бележка след всяко отсъствие на детето за повече от три дни.
4. Да преглеждат децата ежедневно за паразити и да вземат необходимите мерки.
5. Родителите предоставят данни, отнасящи се до точен адрес, телефон. При промяна, своевременно уведомяват учителя.
Чл. 76 Децата с температура, приемащи лекарства и с други болестни симптоми не се приемат в ДГ без разрешение (писмено) на личния лекар.
Чл. 77 При дете със здравословен проблем, учителят на смяна уведомява първо родителите, а при необходимост и екип на Бърза помощ.
Чл. 78 Родителите подават заявление до директора за временно отсъствие на детето от ДГ.
Чл. 79 Дете, отсъстващо от ДГ два последователни месеца без подадена молба до директора, се отписва от ДГ.
Чл. 80 Отсъствието на дете от подготвителна група се допуска само по болест и уважителна причина.
(2) Извиняването на отсъствията по болест става с медицинска бележка, а в останалите случаи с писмена молба от родителите.
(3) Не се изисква медицинска бележка за времето на училищните ваканции.
Чл. 81 Родителите на децата са длъжни да спазват настоящият правилник.
Чл. 82 При прием на деца в ДГ, родителите представят следните документи:
1. Заявление до директора на ДГ.
2. Медицински документи от РЗИ и заверено от личния лекар.
3. Документ от личният лекар, за удостоверяване на направените задължителни ваксини.
4. Копие от акта за раждане на детето.
Чл. 83 Родителите са длъжни да уведомяват писмено директора за времето, през което детето няма да посещава ДГ. 
Чл. 84 Родителите са длъжни да се запознаят срещу подпис с правилника за дейността на ДГ.
Раздел 16 Фирмена тайна
Чл. 85 Фирмената тайна представлява всякакви сведения и информация, свързани с дейността на ДГ.
Чл. 86 Сведения и информация за децата имат право да дават само директора и учителите.
Чл. 87 Работещите нямат право да разпространяват поверителни сведения за ДГ и работещите в нея, които биха уронили престижа и доброто име на ДГ или отделния човек.
Чл. 88 Работещите нямат право да разпространяват сведения и информация за ДГ, без знанието на директора.
Чл. 89 Работещите нямат право да правят коментари по адрес на колеги, засягащи личния им живот или професионалните им качества, коментари с чужди лица, засягащи авторитета на ДГ, злоупотреби с имущество или доверието на колеги.
Чл. 90 В случай, че постъпят запитвания от външни лица, отнасящи се до фирмената тайна, работещите се задължават незабавно да информират директорът на ДГ.
Чл. 91 Нарушаване на правилника носи административно наказание (забележка, предупреждение за уволнение и уволнение).

Преходни и заключителни разпоредби
1. Този Правилник се издава от директора на ДГ на основание чл.181 от КТ.
2.  Директорът запознава персонала с този Правилник.
3.  Издаден и оповестен ПВТР става задължителен за изпълнение от педагогическия и непедагогическия персонал в ДГ.
4.  Всички длъжностни характеристики и функционални графици на работещите в ДГ, представляват неразделна част от този Правилник.
5.  Правилникът влиза в сила от 16.09.2024 година.





Вх. №     /



До Директора
На ДГ „Изгрев“
с. Ружинци , обл. Видин 


ИЗВИНИТЕЛНА БЕЛЕЖКА

От …………………………………………………………………………...
(трите имена на родител/настойник)
с. Ружинци, общ. Ружинци, обл. Видин

Г-жо Директор,
Моля, да бъдат извинени отсъствията на детето ми: …………………..
…………………………………………………………………………………….с ЕГН ……………………….. по домашни причини за периода от:……………………………до …………………………… 
По време на отсъствието, детето ми не е било в контакт със заразно болни.


Дата:							С уважение:
с. Ружинци , обл. Видин 			   /					/

